stanford-oval/wikipedia huggingface dataset:
Gutenberg-projekti

| --- | --- |


Aloitus: 1.12.1971
Kielet: 68 kpl (23.2.2024)
Teokset: 72 944 (23.2.2024)
Perustaja: Michael Hart
Kotisivu: http://www.gutenberg.org/
Gutenberg-projektiin parissa työskentelevät Michael Hart ja Gregory Newby.
Gutenberg-projekti (engl. Project Gutenberg) on vuonna 1971 käynnistetty sähköisten kirjojen projekti, joka tarjoaa ilmaiseksi tuhansia teoksia Internetissä. Suurin osa kirjoista on vapaasti levitettäviä, mutta projektissa on myös jonkin verran tekijänoikeuksien suojaamia teoksia, joiden kirjoittajilta on saatu siihen lupa. Projekti on nimetty kirjapainotekniikan uranuurtajan Johannes Gutenbergin mukaan.
Gutenberg-projektin kirjoja tuotetaan lähes kokonaan vapaaehtoisvoimin. Merkittävän osan kirjoista tuottaa Distributed Proofreaders -projekti, jossa käyttäjät pystyvät oikolukemaan sekä kuvina skannattuja että tekstiksi tunnistettuja kirjoja sivu kerrallaan. Koska kuka tahansa voi tuottaa kirjallisuutta Gutenberg-projektiin, kaikkien teosten laatu ei välttämättä ole ammattimaisella tasolla, vaikka teosten laatua tarkkaillaankin ja virheitä korjataan.
Suurin osa Gutenberg-projektin kirjoista on englanninkielisiä (58 482 kpl). Seuraavaksi eniten julkaistuja teoksia on ranskaksi (3 739 kpl), suomeksi (2 830 kpl), saksaksi (2 197 kpl) ja hollanniksi (1 001 kpl). Kaikkiaan teoksia on 68 kielellä yli 72 944 kpl (23.2.2024). Kirjat ovat tavallisesti tekstimuodossa, mutta osasta on myös tarjolla muita tiedostomuotoja, kuten HTML, PDF, EPUB sekä KINDLE. Epub- ja Kindle-tyyppiset kirjat voi ladata myös Dropboxiin, Google Driveen tai OneDriveen. Kokoelmaan sisältyy myös jonkin verran äänikirjoja, kuvia ja musiikkia.
Varsinaisella Gutenberg-projektilla on myös sisarprojekteja, kuten Australian Gutenberg-projekti (Project Gutenberg Australia), Kanadan Gutenberg-projekti (Project Gutenberg Canada) ja Euroopan Gutenberg-projekti (Project Gutenberg Europe). Samankaltainen on myös pohjoismainen Runeberg-projekti (Project Runeberg), jonka toimintaperiaate poikkeaa hiukan Gutenberg-projektista. Suomalainen Projekti Lönnrot toimii yhteistyössä Gutenberg-projektin kanssa. Näiden lisäksi on olemassa paljon muitakin digitalisointiprojekteja.
Aiheesta muualla

Wikimedia Commonsissa on kuvia tai muita tiedostoja aiheesta .
Gutenberg-projektin sivut – viralliset sivut (englanniksi)
Australian Gutenberg-projektin sivut (englanniksi)
Distributed Proofreaders (englanniksi)
Gutenberg-projektin ilmaiset suomenkieliset e-kirjat
Euroopan Distributed Proofreaders (Arkistoitu – Internet Archive)
Projekti Lönnrot
HMS Cockatrice (J229)

| HMS Cockatrice |
| --- | --- |
 HMS Cockatrice

Aluksen vaiheet
Rakentaja:  Fleming and Ferguson, Paisley
Kölinlasku:  29. joulukuuta 1941
Laskettu vesille:  27. lokakuuta 1942
Palveluskäyttöön:  10. huhtikuuta 1943
Loppuvaihe:  romutettu 1963
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Cockatrice (viirinumerot J229 ja M29) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa.
Valmistus

Alus tilattiin Paisleystä Fleming and Fergusonilta, missä köli laskettiin 29. joulukuuta 1941. Alus laskettiin vesille 27. lokakuuta 1942 ja liitettiin laivastoon 10. huhtikuuta 1943.
Palvelus

Alus romutettiin 1963 Inverkeithingissä.
HMS Sikh (F82)

| HMS Sikh |
| --- | --- |
 HMS Sikh

Aluksen vaiheet
Rakentaja:  Alexander Stephen and Sons, Glasgow, Skotlanti
Kölinlasku:  24. syyskuuta 1936
Laskettu vesille:  17. joulukuuta 1937
Palveluskäyttöön:  12. lokakuuta 1938
Poistui palveluskäytöstä:  uponnut 14. syyskuuta 1942
Tekniset tiedot
Uppouma:  1 850 t (standardi) 2 520 t (max)
Pituus:  115 m
Leveys:  11,1 m
Syväys:  2,7 m
Koneteho:  44 000 hv
Nopeus:  36 solmua (67 km/h)
Miehistöä:  190
Aseistus
Aseistus:  8 x QF 4,7" Mk XII -tykkiä kaksiputkisina CP Mk XIX -asennuksina 4 x QF 2 naulan Mk VIII neliputkisena Mk VII -asennuksena 2 x nelipiippuista Vickers .50" Mk II -ilmatorjuntakonekivääriä 4 x 21" (533 mm) torpedoputkea 2 x syvyyspomminheitintä
HMS Sikh (viirinumerot L82 8.-12.1938, F82 1.1939-syksy 1940 ja G82 syksy 1940 - 9.1942) oli Britannian kuninkaallisen laivaston Tribal-luokan hävittäjä toisessa maailmansodassa.
Valmistus

Alus tilattiin 19. kesäkuuta 1936 vuoden 1936 laivasto-ohjelmassa Alexander Stephen and Sonsilta Govanista, missä köli laskettiin 24. syyskuuta. Alus laskettiin vesille 17. joulukuuta 1937 ja valmistui 12. lokakuuta 1938, jolloin sen tarjoukseen perustunut hinta oli 337 704 puntaa 5 shillinkiä.
Palvelus

Syyskuussa 1942 alus määrättiin Tobrukin maihinnousuun operaatio Agreementissa. Alukselle nousi 11. syyskuuta merijalkaväkeä ja seuraavana päivänä alus lähti HMS Zulun, HMS Aldenhamin, HMS Beaufortin, HMS Exmoorin ja HMS Hurworthin kanssa Tobrukiin. Alus joutui 13. syyskuuta yrittäessään laskea joukot maihin rannikkotykistön tuleen. Seuraavana päivänä Zulu otti hinaukseen vaurioituneen aluksen, joka kuitenkin upposi saatuaan lisää osumia rannikkotykistön tulessa.
HMS Collingwood (1841)

| HMS Collingwood |
| --- | --- |
 HMS Collingwood

Aluksen vaiheet
Rakentaja:  Pembroken telakka
Kölinlasku:  syyskuu 1835
Laskettu vesille:  17. elokuuta 1841
Palveluskäyttöön:  8. toukokuuta 1844
Poistui palveluskäytöstä:  myyty 1867
Tekniset tiedot
Uppouma:  2 584 60/94 bm
Pituus:  57,91 m (tykkikansi) 46,53 m (köli)
Leveys:  17,42 m
Syväys:  7,11 m
Miehistöä:  647
Aseistus
Aseistus:  78 tykkiä
HMS Collingwood oli Britannian kuninkaallisen laivaston vuonna 1841 vesillelaskettu Vanguard-luokan 80-tykkinen toisen luokan linjalaiva.
Valmistus

Alus tilattiin 23. kesäkuuta 1832 Pembroken telakalta, missä köli laskettiin syyskuussa 1835. Se laskettiin vesille 17. elokuuta 1841 ja valmistui 20. heinäkuuta 1844 Portsmouthissa. Valmistuskustannukset olivat 55 910 puntaa, minkä lisäksi varustaminen maksoi 18 728 puntaa.
Palvelus

Alus otettiin palvelukseen 8. toukokuuta 1844 Portsmouthissa päällikkönään kommodori Henry Broadhead. Se oli 13. elokuuta Tyynenmeren laivaston kontra-amiraali Sir George Francis Seymourin lippulaivana päällikkönään Robert Smart. Alus poistettiin palveluksesta 20. heinäkuuta 1848 ja oli 1849 ankkuroituna Portsmouthissa.
Aluksen muutostyöt potkuritaistelulaivaksi tilattiin 9. heinäkuuta 1859 Chathamin telakalta, missä työt aloitettiin 23. maaliskuuta 1861 ja päättyivät 13. heinäkuuta. Alukselle asennettiin George Rennie & Sonsin valmistama höyrykone, joka tuotti 1 424 ihp:tä mahdollistaen 10,46 solmun nopeuden. Sitä ei kuitenkaan koskaan varustettu meripalvelukseen. Alus myytiin maaliskuussa 1867 romutettavaksi Castlelle Charltoniin.
Haihtuvat rasvahapot

Voihappo on haihtuva rasvahappo.
Haihtuvat rasvahapot (VFA volatile fatty acids) ovat lyhytketjuisia karboksyylihappoja. Nimitystä käytetään erityisesti käymisessä muodostuvista karboksyylihapoista. Märehtijöiden pötsissä mikrobit hajottavat hiilihydraatteja anaerobisessa käymisessä haihtuviksi rasvahapoiksi. Etikkahappo muodostaa noin 65 %, propioni- ja voihappo kumpikin 15 % ja muut 5 % käymistuotteista.
Haihtuvia rasvahappoja

metaani- eli muurahaishappo
etaani- eli etikkahappo
propaani- eli propionihappo
butaani- eli voihappo ja sen isomeeri isovoihappo
pentaani- eli valeriaanahappo ja sen isomeeri isovaleriaanahappo
heksaani- eli kapronihappo.
HMS Cockade

| HMS Cockade |
| --- | --- |
 HMS Cockade

Aluksen vaiheet
Rakentaja:  Yarrow and Company, Scotstoun
Kölinlasku:  11. maaliskuuta 1943
Laskettu vesille:  7. maaliskuuta 1944
Palveluskäyttöön:  29. syyskuuta 1945
Loppuvaihe:  romutettu 1964
Tekniset tiedot
Uppouma:  1 854 t (standardi) 2 575 t (max)
Pituus:  110,5 m (kokonaispituus)
Leveys:  10,9 m
Syväys:  3,05 m
Koneteho:  40 000 shp
Nopeus:  36 solmua
Miehistöä:  186
Aseistus
Aseistus:  4 x QF 4,5" Mk IV yksiputkisina CP Mk V -asennuksina 2 x Bofors 40 mm kaksiputkisena Mk IV Hazemayer -asennuksena 2 x yksiputkista QF 2 naulan Mk XV 2 x yksiputkista Oerlikon 20 mm 4 x 21" (533 mm) torpedoputkea
HMS Cockade (viirinumero ?) oli Britannian kuninkaallisen laivaston Co-luokan hävittäjä.
Valmistus

Alus tilattiin Yarrow and Companyltä Scotstounista, missä köli laskettiin 11. maaliskuuta 1943. Alus laskettiin vesille 7. maaliskuuta 1944 ja valmistui 29. syyskuuta 1945.
Palvelus

Alus myytiin 23. heinäkuuta 1964 romutettavaksi.
Göte Wälitalo

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Sarajevo 1984 |  |  |
Göte Wälitalo (s. 18. heinäkuuta 1956 Kiiruna) on ruotsalainen jääkiekkoilija, pelipaikaltaan maalivahti. Hän saavutti Sarajevon olympialaisissa 1984 olympiapronssia mutta menetti ennen mitalisarjaa ykkösmaalivahdin paikan Rolf Ridderwallille tehtyään pahan virheen tasapeliin päättyneessä ottelussa Länsi-Saksaa vastaan ja päästettyään nopeasti kolme maalia ottelussa Neuvostoliittoa vastaan. Hän edusti Ruotsia myös kahdessa Kanada-cupissa ja kaksissa MM-kilpailuissa ja saavutti hopeaa vuoden 1984 Kanada-cupissa.
Wälitalo edusti kotimaassaan Kiruna AIF:ää kausina 1973–1980 ja IF Björklöveniä kausina 1980–1988. Hän voitti Ruotsin-mestaruuden vuonna 1987.
Göte Wälitalon poika Daniel Wälitalo on pelannut maalivahtina Ruotsin toisella sarjatasolla sekä Norjan ja Valko-Venäjän pääsarjoissa.
Göteborg (täsmennyssivu)

Göteborg tarkoittaa seuraavia asioita:
Göteborg, kaupunki Ruotsissa
IFK Göteborg, urheiluseura
Göteborgin kunta
Göteborgin satama
Suur-Göteborg
Göteborg City Airport
Östra kyrkogården (Göteborg)
Västra kyrkogården (Göteborg)
Göteborgin yliopisto
Götaverken, telakka
Göteborgs Rapé, ruotsalainen nuuskamerkki
Göteborg-luokka (hävittäjä), hävittäjäluokka
Göteborg-luokka (korvetti), korvettiluokka
HMS Göteborgs Vapen, fregatti
HMS Göteborg (1675), alus
HMS Göteborg (1696), 50-tykkinen linjalaiva
HMS Göteborg (1839), fregatti
HMS Göteborg (1935), Göteborg-luokan hävittäjä
HMS Göteborg (K21), Göteborg-luokan korvetti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Göteborg”, voi hakea sivunnimihaulla, laajalla sivunnimihaulla tai tekstihaulla.
Haihtuminen

Kuolleenmeren haihtumisaltaita vuosina 1989 ja 2001. Altaissa tuotetaan haihduttamalla erilaisia suoloja.
Haihtuminen tarkoittaa nesteen, yleensä veden muuttumista kaasuksi ja siirtymistä ympäröivään tilaan. Toisin kuin kiehumista, haihtumista voi tapahtua kaikissa lämpötiloissa. Haihtumista kuvaa suure haihdunta.
Veden kiertokulussa tavallista erilaisilta pinnoilta, kuten vesistöistä, maasta tai kasvillisuuden pinnalta, tapahtuvaa haihtumista kutsutaan evaporaatioksi. Haihtumista voi tapahtua myös osana kasvien elintoimintoja siten, että vesi kulkeutuu kasvin juurien ja varren kautta haihtuakseen lopulta ilmaan kasvin lehdiltä. Tällöin puhutaan transpiraatiosta. Yhteisnimitys näille on evapotranspiraatio eli kokonaishaihdunta.
Haihtumisen vastakohta on tiivistyminen, jossa kosteus tiivistyy ilmakehästä alustalle. Jos kiinteä aine siirtyy suoraan kaasuksi ilmakehään olematta välillä nestettä, puhutaan sublimoitumisesta. Vastaava kaasun asettuminen suoraan pinnalle kiinteäksi aineeksi on härmistymistä.
Atomaarisesta näkökulmasta ilmiötä voidaan tarkastella seuraavasti: kuvitellaan, että suurennetaan haihduttavaa pintaa niin, että vesimolekyylit tulevat näkyviin. Tasapainotilassa osa sinne tänne liikkuvista vesimolekyyleistä joutuu takaisin haihduttavalle pinnalle, mutta pinnalta irtoaa saman verran uusia vesimolekyylejä ilmaan. Tällöin pinnan läheinen ilma on kylläinen vesihöyrystä. Varsinainen haihdunta vaatii energiaa eli vesimolekyylien suurempia nopeuksia. Tämän voi havaita esimerkiksi suihkussakäynnin jälkeen tuntuvana kylmyytenä: haihtuminen sitoo energiaa iholta.
Jatkuva haihdunta edellyttää lisäksi ilman pystysuuntaista sekoittumista, sillä muuten haihduttavan pinnan läheinen ilma tulisi nopeasti vesihöyrystä kylläiseksi.
Suolaisen veden haihtuessa jäljelle jääneestä suolakerroksesta käytetään nimitystä effloresenssi.
Aiheesta muualla

Kuvia tai muita tiedostoja aiheesta Haihtuminen Wikimedia Commonsissa
Gädda

Gädda voi tarkoittaa seuraavia:
Gädda, 1400-luvulta tunnettu ruotsalainen aatelissuku
Gädda, seuraavien henkilöiden sukunimi (eivät kuuluneet Gädda-aatelissukuun):
Evert Gädda (1896–1962), suomalainen suojeluskuntaupseeri
Gustaf Gädda (1871–1942), suomalainen kansanedustaja
Hubert Gädda (1896–1977), suomalainen korkeushyppääjä
Johan Gabriel Gädda (1825–1891), suomalainen maanviljelijä ja valtiopäivämies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gädda”, voi hakea sivunnimihaulla, laajalla sivunnimihaulla tai tekstihaulla.
Gáios

| Gáios Γάιος |
| --- | --- |
 Gáioksen kylä.
 Gáios
 Koordinaatit: 39°11′49″N, 20°11′06″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Kunta:  Paxoí
Hallinto:  
 – Asutustyyppi:  kylä
 – Kallikrates-koodi:  3202000101
Väkiluku (2011):  498
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Gáios (kreik. Γάιος) on Kreikan kylä, joka sijaitsee Paxóksen saarella. Se kuuluu hallinnollisesti Paxoín kuntaan, Korfun alueyksikköön ja Jooniansaarten alueeseen. Kylän väkiluku on 498 (vuonna 2011). Gáios on Paxoín saarten pääkylä ja Paxoín kunnan kuntakeskus.
Gáios sijaitsee Páxoksen saaren itärannikolla luonnonsataman äärellä. Aivan kylän edustalla on Ágios Nikólaoksen saari. Kylä on saaren suurin asutus ja pääsatama. Se on nimetty saarella saarnanneen apostoli Gaioksen mukaan.
Gáios muodostaa myös laajemman kyläyhdyskunnan (Δημοτική Κοινότητα Γαΐου, Dimotikí Koinótita Gaḯou), johon kuuluvat varsinaisen Gáioksen kylän lisäksi Bogdanátika, Ieromónachos, Katsimátika, Makrátika, Oziás, Panagía, Velianitátika ja Vlachopoulátika sekä Antípaxoksen saari. Koko yhdyskunnan väkiluku on 1 196.
Gáioksen kylän rantaa.
Aiheesta muualla

Kuvia tai muita tiedostoja aiheesta Gáios Wikimedia Commonsissa
Gloryhammer

Gloryhammer on brittiläinen power metal -yhtye, jonka perusti Alestormin kosketinsoittaja Christopher Bowes. Jokainen bändin jäsen edustaa hahmoa tarinakonseptissa. Yhtye esiintyy lavalla panssareissa ja puvuissa esittäen omia hahmojaan.
Gloryhammer julkaisi esikoisalbuminsa Tales from the Kingdom of Fife Napalm Recordsin kautta 29. maaliskuuta 2013. Ennen albumin julkaisua single ”Angus McFife” julkaistiin Napalm Recordsin YouTube-kanavalla 7. maaliskuuta 2013. Yhtye julkaisi samalla YouTube-kanavalla ”Universe on Fire” -kappaleen musiikkivideon 8. elokuuta 2015 ja ”Rise of The Chaos Wizards” -kappaleen musiikkivideon 11. syyskuuta 2015.
Gloryhammer julkaisi toisen studioalbuminsa Space 1992: Rise of the Chaos Wizards 25. syyskuuta 2015 ja nousi virallisille albumilistoille useissa maissa, minkä jälkeen yhtye lähti kiertueelle Stratovariuksen, Blind Guardianin ja HammerFallin kanssa. Saksalainen musiikkilehti Metal Hammer nimesi Gloryhammerin 16. toukokuuta 2017 ehdolle Metal Hammer Awards 2017 "Up & Coming" -kategoriassa. Vuonna 2018 yhtye sai uudelleen saman ehdokkuuden.
Tammikuussa 2018 yhtye teki 24 esiintymisen kiertueen Euroopassa. Syyskuussa 2018 Gloryhammer esiintyi Alestormin kanssa Pohjois-Amerikan kiertueella ensimmäistä kertaa soittamalla 19 esitystä Yhdysvalloissa ja Kanadassa. Yhtyeen virallisella Facebook-sivulla ilmoitettiin 30. tammikuuta 2019 että Legends from Beyond the Galactic Terrorvortex -albumin julkaisusta 31. toukokuuta 2019. Yhtye julkaisi Napalm Recordsin YouTube-kanavalla singlet ”Gloryhammer” 12. huhtikuuta 2019 ja ”The Siege of Dunkeld (In Hoots) We Trust)” 10. toukokuuta 2019. Albumin julkaisun jälkeen yhtye teki ensimmäisen Pohjois-Amerikan kiertueensa pääesiintyjinä kesäkuussa Æther Realm -yhtyeen kanssa.
Gloryhammer ilmoitti 22. elokuuta 2021, että yhtyeen laulaja Thomas Winkler oli jättänyt bändin. Winkler ilmoitti, että hänet erotettiin sähköpostilla, jossa mainittiin syyksi muun muassa erimielisyydet liiketoiminnan suhteen.  Joulukuussa 2021 yhtye kertoi kyproslaisen Sozos Michaelin olevan yhtyeen uusi laulaja.
Diskografia > Studioalbumit

Tales from the Kingdom of Fife (2013)
Space 1992: Rise of the Chaos Wizards (2015)
Legends from Beyond the Galactic Terrorvortex (2019)
Return to the Kingdom of Fife (2023)
Aiheesta muualla

Virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Glossop North End AFC

| Glossop North End |
| --- | --- |
Koko nimi:  Glossop North End Association Football Club
Perustettu:  1886
Kaupunki:  Glossop, Englanti
Kenttä:  The Amdec Forklift Stadium
– kapasiteetti:  1 350
Sarja:  Northern Premier League, Division One South East
Infobox OKNimi-testi OK: 
Glossop North End Association Football Club on englantilainen jalkapalloseura Glossopista, Derbyshiren alueelta. Seura pelaa Englannin sarjajärjestelmän kahdeksannella tasolla, Northern Premier Leaguen Division One South Eastissa.
Glossop on yksi Englannin pienimmistä kaupungeista ja se on pienin kaupunki, jonka seura on pelannut pääsarjatasolla. Glossop North End pelasi Englannin 1. divisioonassa yhden kauden 1899–1900.
Historia

Glossop North End perustettiin 1886. Se pelasi ystävyysotteluita paikallisesti kunnes se liittyi North Cheshire Leagueen 1890. Neljä vuotta myöhemmin Glossop muuttui ammattilaisseuraksi ja liittyi The Combination -sarjaan. Paikallinen puuvillatehtaan omistaja, Samuel Hill-Wood, otti seuran haltuunsa ja käytti vaikutusvaltaansa saadakseen seuran Englannin liigaan. Vuonna 1898 seura hyväksyttiinkin liigan 2. divisioonaan. Hill-Wood hankki ammattilaispelaajia Skotlannista ja heti ensimmäisellä kaudellaan seura sijoittui toiseksi ja nousi.
Glossopin ensimmäinen kausi pääsarjatasolla jäi myös ainoaksi. Seura jäi sarjan viimeiseksi ja putosi. Glossop pelasi 2. divisioonassa aina ensimmäiseen maailmansotaan asti. Tuona aikana sen suurin saavutus oli pääsy FA Cupin puolivälieriin 1908. Sodan jälkeen Glossop ei päässyt enää mukaan liigaan ja siitä tuli puoliammattilaisseura. Ensin Glossop pelasi yhden kauden Lancashire Combinationissä, minkä jälkeen se jättäytyi Manchesterin paikallisliigaan. Vuonna 1921 seuraa tukenut Hill-Wood vetäytyi ja hänestä tuli muutamaa vuotta myöhemmin Arsenalin puheenjohtaja.
Vuoteen 1957 asti Glossop pelasi paikallisissa liigoissa kunnes se palasi Lancashire Combinationiin. Seura pelasi sarjassa yhdeksän kautta ennen paluutaan paikallissarjaan. Vuonna 1978 seura liittyi vasta perustettuun Cheshire County Leaguen 2. divisioonaan. Kaksi vuotta myöhemmin Glossop nousi sarjan 1. divisioonaan ja 1982 seura liittyi North West Counties Football Leagueen, joka syntyi useamman sarjan yhdistyessä. Aluksi Glossop pelasi sarjan 1. divisioonassa, mutta putosi 1988. Kaudella 1990–1991 Glossop oli lähellä lakkauttamista, kun seuran omistaja lähti jättäen jälkeensä suuret velat. Seura sai uudet omistajat tammikuussa 1991 ja pelastui.
Glossop nousi North West Counties Football Leaguen korkeimmalle tasolle 1992. Vuonna 2009 Glossop ylsi FA Vasen loppuotteluun, jonka se hävisi Whitley Baylle. Kaudella 2014–2015 Glossop voitti sarjan nousten Northern Premier Leagueen ja eteni jälleen FA Vasen finaaliin, jonka se hävisi.
Aiheesta muualla

Seuran virallinen sivusto
Glossopin joukkue kaudella 1899–1900
Frédéric Cloutier

| Frédéric Cloutier |
| --- | --- |

Henkilötiedot
Syntynyt: 14. toukokuuta 1981 (ikä 43) Saint-Honoré, QC, Kanada
Kansalaisuus:   Italia  Kanada
Jääkiekkoilija
Lempinimi:  Freddy
Pelipaikka:  maalivahti
Hanska:  oikea
Pituus:  183 cm
Paino:  82 kg
Seura
Seura:  A&O Asiago
Sarja:  AlpsHL
Pelinumero:  29
Pelaajaura
Pääsarjaura:  2007–
Aik. seurat:  Louisiana IceGators (ECHL) Houston Aeros (AHL) Pensacola Ice Pilots (ECHL) Rockford IceHogs (UHL) Milwaukee Admirals (AHL) SV Ritten/Renon (Italia) Sorel-Tracy Carvena HC (LNAH) Graz 99ers (EBEL) Saint-Georges Cool FM (LNAH) Starbulls Rosenheim (DEL2) Bietigheim Steelers (DEL2) KooKoo (SML)
Frédéric Cloutier (s. 14. toukokuuta 1981 Saint-Honoré, Québec, Kanada) on italialais-kanadalainen jääkiekkomaalivahti.
Ura > Maajoukkueura

Cloutier edusti Italiaa IA-divisioonan MM-kilpailuissa vuonna 2016, jolloin hän jakoi varsin tasaisesti joukkueen torjuntavastuun Andreas Bernardin kanssa ja voitti hopeaa. Cloutier pelasi myös Pyeonchangin olympiakisojen 2018 karsinnoissa. Yhteensä hän on pelannut seitsemän A-maaottelua. Cloutier pelasi myös Kanadan maajoukkueessa 9. marraskuuta 2010 Klotenissa Sveitsiä vastaan, kun Kanada vaihtoi hänet Matt Zaban tilalle maaliin ajassa 9.55. Cloutier edusti Italiaa myös jääkiekon MM-kilpailuissa vuonna 2017. Italia kuitenkin tippui ensi kaudeksi 1. divisioonaan jäätyään viimeiseksi pääsarjassa.
Muuta

Cloutierilla on italialainen vaimo Miriam, jonka kanssa hän meni naimisiin Italiassa vuonna 2013. Pariskunnalla on vuonna 2014 syntynyt tytär Michelle. Cloutierilla itsellään on myös italialaiset sukujuuret, mikä helpotti häntä hankkimaan Italian kansalaisuuden uransa aikana. Cloutier puhuu äidinkielenään sekä ranskaa että englantia, mutta hän on opiskellut myös saksaa ja italiaa.
Cloutierin enot Norm ja Gilles Gratton ovat entisiä NHL-jääkiekkoilijoita.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2016 | MMd1 A | 2 | 1 | 1 | 120 | 3 | 0 | 1.50 | 95,3 |
| 2016 | OQ | 2 | 0 | 2 | 91 | 5 | 0 | 3.97 | 87,8 |
Gädda (suku)

Gädda-suvun vaakuna
Gädda on Smålannista lähtöisin oleva ruotsalainen aatelissuku, joka tunnetaan 1400-luvun loppupuolelta ja on introdusoitu Ruotsin ritarihuoneelle numerolla 27. Suku sammui vuonna 1508.
Vaakuna: Gädda-suku käytti niin sanottua puhuvaa vaakunaa hauen esiintyessä suvun vaakunakilvessä.
Jet Set Radio

| Jet Set Radio |
| --- | --- |

Kehittäjä:  Smilebit
Julkaisija:  Sega
Jakelija:  Steam, Humble Store, Google Play, App Store ja PlayStation Store
Ohjaaja:  Masayoshi Kikuchi
Suunnittelija:  Masayoshi Yokoyama
Taiteilija:  Ryūta Ueda, Kazuki Hosokawa
Säveltäjä:  Hideki Naganuma
Ohjelmoija:  Kazuhisa Hasuoka, Outa Sano
Pelisarja:  Jet Set Radio
Julkaistu:  2000
Lajityyppi:  urheilupeli, toimintapeli
Pelimuoto:  yksinpeli
Ikäluokitus:  ESRB: T  Virheellinen ESRB-arvo
Alusta:  Sega Dreamcast, Windows,  Game Boy Advance, PlayStation 3, Xbox 360, PlayStation Vita, Android, iOS
Jakelumuoto:  PlayStation Network, Steam, Xbox Live Arcade
Lisää peliartikkeleitaVideopelien teemasivulla
Infobox OK     : 
Jet Set Radio (jap. ジェットセットラジオ, Jetto Setto Rajio, tunnetaan Pohjois-Amerikassa nimellä Jet Grind Radio) on Smilebitin kehittämä ja Segan julkaisema toimintapeli. Peli on julkaistu alun perin Sega Dreamcastille vuonna 2000. Peli julkaistiin syksyllä 2012 uudelleen HD-versiona useille eri alustoille.
Peli on yksi ensimmäisistä cel shading -varjostusta käyttävistä peleistä.
Pelaaminen

Jet Set Radiossa pelataan The GGs -nimisen ryhmän jäsenenä. Ryhmä yrittää saada fiktiivisen Tokyo-ton kaupungin haltuunsa ja joutuu hankaluuksiin poliisin ja vihollisjengien kanssa. Pelissä pelaaja liikkuu rullaluistimilla ja hänen tehtävänsä on yleensä korvata vihollisjengien graffitit omillaan.
Kehitys

Peli tunnetaan ensimmäisenä cel-shading -tekniikkaa käyttävistä videopeleistä. Pelin taiteellinen ohjaaja Ryūta Ueda etsi keinoa graffititaitelijoiden, rullalautailijoiden, j-popin ja hip-hopin energian esittämiseen ja esitti konseptinsa pelin ohjaajalle Masayoshi Kikuchille. Pelissä on musta reunus pelaajan hahmon ympärillä: tällä on tarkoitus erottaa pelaaja jalankulkijoista sekä korostaa pelimaailmaa. Tyyli kiinnosti pelikehittäjiä koska grafiikat pysyisivät ajattomina kun laitteisto kehittyy.